पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. ये आईडिया ही कमाल है। सिर्फ अपनी जरूरत बताइए, उसका पता यहां मिलेगा। जस्ट डायल-०८८८८८८८८८८। इस सेवा की शुरुआत १६ साल पहले लैंडलाइन फोन से हुई। अब यह इंटरनेट यानी कंप्यूटर, मोबाइल, टेब सभी पर उपलब्ध है। २०१२ में ही 25.13 करोड़ लोगों ने जस्ट डायल की सेवाओं का उपयोग किया। ये इसकी लोकप्रियता ही थी, जिसके कारण जस्ट डायल का आईपीओ मंगलवार को 530 रुपए प्रति शेयर के साथ आया जो इस सप्ताह के अंत तक ६४७.४० रुपए तक पहुंच गया।
जस्ट डायल की सफलता के पीछे इसके संस्थापक वीएसएस मणि का संघर्ष है। १६ साल पहले वे एक अमेरिकी येलो पेजेस कंपनी युनाइटेड डाटाबेस में बतौर डाटा इंट्री ऑपरेटर काम करते थे। तभी उन्हें ख्याल आया कि क्यों न भारत में येलो पेजेस को टेलीफोन के जरिए मुहैया कराया जाए। वे टेलीफोन पर ही सर्च इंजन जैसी सुविधाएं देना चाहते थे। उन्होंने जस्ट डायल कंपनी बनाई।
जानकर हैरत होगी कि उनके पास कंपनी का फोन लेने के लिए १५ हजार रुपए की फीस भी नहीं थी। कंपनी के अन्य खर्चों के लिए जरूरी ५० हजार रुपए जुटाने में मणि को एक साल लगा। आखिर १९९७ में मुंबई में जस्ट डायल लांच हुई। तीन बाय पांच फुट के गैरेज में किराए के फर्नीचर और कंप्यूटर पर। कंज्यूमर के लिए जो सबसे आसान था, वह था जस्ट डायल का एक बार में याद हो जाने वाले नंबर।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn